**MESTSKÁ ČASŤ KOŠICE – SÍDLISKO KVP**

**Informatívna správa o zrealizovaných rozpočtových opatreniach za mesiac**

**jún 2018**

V súlade s ustanoveniami § 7 – Použitie rozpočtových prostriedkov v Zásadách nakladania s finančnými prostriedkami Mestskej časti Košice – Sídlisko KVP boli za mesiac jún 2018 zrealizované rozpočtové opatrenia, a to:

* **jún 2018- zmeny v príjmovej a vo výdavkovej časti bežného a kapitálového rozpočtu**

V súlade s **§** 14 ods. 1 zák. č. 583/2004 o rozpočtových pravidlách územnej samosprávy boli rozpočtované finančné prostriedky na základe schválených účelových finančných prostriedkov Mestom Košice v príjmovej a výdavkovej časti rozpočtu na:

* výstavbu bezbariérového chodníka Wuppertalská – Titogradská v sume 40 000, €
* výstavbu chodníka pri OC Billa vrátane jeho bezbariérového napojenia na MK a úpravu križovatky Tr. KVP/Bauerova ul. v sume 25 500,- €
* údržbu a opravu komunikácií v sume 2 000,- €
* obnovu – opravu športového ihriska na Starozagorskej ul. v sume 12 500,- €.

**Poznámka:**

Investičná akcia „Bezbariérový chodník Wuppertalská – Titogradská“ v sume 40 000,- € a výstavba chodníka pri OC Billa vrátane jeho bezbariérového napojenia na miestnu komunikáciu a úpravu križovatky Tr. KVP/Bauerova ul. v sume 25 500,- € € nemôžu byť v roku 2018 realizované, a to z dôvodu    značnej časovej náročnosti jednotlivých procesov prípravy výstavby uvedených projektov.

Vzhľadom k tomu mestská časť požiadala Mesto Košice o preklasifikáciu účelového transferu (zmena kapitálového transferu na bežný v sume 65 500,- € na ucelenú opravu a údržbu miestnych komunikácií vrátane VDZ, kompletné vyčistenie vpustov vrátane osadenia kalových košov, zabezpečenie komplexného čistenia verejných priestranstiev v jesennom období – hrabanie a zber lístia, nákup a osadenie lavičiek na verejných priestranstvách).

* **Podprogram 7.4: Ochrana životného prostredia; Prvok 3.4.2: Evidencia chovu zvierat –** zmena rozpočtu medzi podpoložkami 633004 a 633006 v sume 7,- € bola z dôvodu nákupu odpadkových košov nad pôvodne schválený rozpočet (po zrealizovaní tejto úpravy bolo možné nakúpiť väčšie množstvo odpadkových košov).
* **Podprogram 5.3: Podpora športových aktivít –** zmena rozpočtu podpoložiek v rámci položky 637 v sume 50,- €, ako aj v rámci položky 620 v celkovej sume 11,- € bola z dôvodu potreby riešiť odmeny na základe dohody o vykonaní práce pre športového rozhodcu pri športových podujatiach nad rámec pôvodne schváleného rozpočtu.
* **Podprogram 7.6: Menšie obecné služby; 7.6.1: § 52 -** zmena rozpočtu podpoložiek v rámci položky 633 v sume 50,- € bola z dôvodu potreby riešiť nákup materiálu pre aktivačných pracovníkov na § 52 vo vyššej sume než bol pôvodne schválený rozpočet, znížením výdavkov na nákup náradia.
* **Podprogram 7.6: Menšie obecné služby; 7.6.2: § 54 – Praxou k zamestnaniu -** zmena rozpočtu podpoložiek v rámci položky 633 v sume 44,- € bola z dôvodu potreby riešiť nákup náradia pre aktivačných pracovníkov na daný národný projekt, znížením výdavkov na nákup pracovných odevov.

Spracovala: Ing. Ľudmila Nogová