|  |  |  |
| --- | --- | --- |
|  | **Mestská časť Košice-Sídlisko KVP**  **Trieda KVP č. 1., 040 23 Košice** |  |

(NÁVRH VYHLÁSENIA OVS)

Mestská časť Košice-Sídlisko KVP

**vyhlasuje**

**obchodnú verejnú súťaž** (ďalej len „OVS“) podľa ustanovení 9a ods. 1 písm. a), ods. 2, 3 v spojení s § 9a ods. 9 zákona SNR č. 138/1991 Zb. o majetku obcí v znení neskorších právnych predpisov s použitím § 281 a nasl. Obchodného zákonníka č. 513/1991 Zb. v znení neskorších predpisov na podávanie najvhodnejšieho návrhu na uzatvorenie nájomnej zmluvy na prenájom majetku mestskej časti, a to:

**Športovo-relaxačný areál v Drocárovom parku**, ktorý pozostáva z:

* tenisového ihriska nachádzajúceho sa na parcele č. 3475 C KN, k. ú. Grunt,
* basketbalového ihriska nachádzajúceho sa na parcele č. 3561 C KN, k. ú. Grunt,
* zázemie športového areálu - budova požičovne športových potrieb, 13 m x 6,65 m na parcele č. 3564 C KN,
* garáže 3,18 m x 5,8 m na parcele č. 3475 C KN, k. ú. Grunt,
* pozemkov pod vyššie uvedenými ihriskami a stavbami,
* oplotenia športového areálu,

Umiestnenie predmetu nájmu:

* Predmet nájmu je umiestnený na parcelách č. 3475, 3561, 3564 a 3475 C KN. Všetky parcely sú zapísané na LV č. 965 pre obec Košice-Sídlisko KVP, okres Košice II., k. ú. Grunt.

**Podmienky obchodnej verejnej súťaže**

**A. Základné údaje:**

**1. Vyhlasovateľ súťaže**

Mestská časť Košice-Sídlisko KVP (ďalej aj „MČ KVP“)

Zastúpená: Ing. Alfonz Halenár, starosta

Sídlo: Trieda KVP č. 1, 040 23 Košice

IČO: 00 691 089

<http://mckvp.sk>

**2. Predmet a cieľ OVS**

2.1 Predmetom súťaže je výber najvhodnejšej ponuky na uzavretie nájomnej zmluvy na prenájom športovo-relaxačného areálu v Drocárovom parku, ktorý pozostáva z:

* tenisového ihriska nachádzajúceho sa na parcele č. 3475 C KN, k. ú. Grunt,
* basketbalového ihriska nachádzajúceho sa na parcele č. 3561 C KN, k. ú Grunt,
* zázemie športového areálu - budova požičovne športových potrieb/baru, 13 m x 6,65 m na parcele č. 3564 C KN, k. ú. Grunt,
* garáže 3,18 m x 5,8 m na parcele č. 3475 C KN, k. ú. Grunt,
* pozemkov pod vyššie uvedenými ihriskami a stavbami,
* oplotenia športového areálu,

Všetky parcely sú zapísané na LV č. 965, vedenom Okresným úradom Košice, katastrálny odbor, pre obec Košice-Sídlisko KVP, okres Košice II, k. ú. Grunt.

2.2 Cieľom obchodnej verejnej súťaže je výber najvhodnejšej ponuky na uzavretie nájomnej zmluvy na prenájom majetku uvedeného v bode 2.1 a následné uzavretie nájomnej zmluvy s víťazom súťaže.

2.3 Vyhlasovateľ súťaže si vyhradzuje právo aj bez udania dôvodu vyhlásené podmienky súťaže zmeniť, odmietnuť všetky predložené návrhy, ďalej rokovať s víťazom súťaže, súťaž zrušiť, resp. predĺžiť lehotu na vyhlásenie výsledku súťaže.

**3. Účel nájmu a podmienky nájmu**

3.1  Účelom nájmu je prevádzka športovo-relaxačného areálu v Drocárovom parku v prospech verejnosti - najmä obyvateľov mestskej časti Košice-Sídlisko KVP - vrátane zabezpečenia služieb súvisiacich s ich prevádzkou.

3.2 Nájomná zmluva bude uzatvorená v zmysle § 663 a nasl. Občianskeho zákonníka.

3.3 Podmienky prenájmu hnuteľných a nehnuteľných vecí uvedených v bode 2.1:

3.3.1  Výška nájomného nesmie byť menšia ako 1.000,- €/mesiac.

3.3.2 Nájomca investuje do predmetu nájmu sumu vo výške 500,- €/mesiac s možnosťou započítania tento investície do nájomného, za opravy aj údržbu. Níjomca je povinný výšku investícií pravidelne preukazovať.

3.3.3  Doba nájmu neurčitá.

3.3.4 Výpovedná doba 3 mesiace.

3.3.5 Nájomca hradí všetky náklady na prevádzku športovo-relaxačného areálu (napr. vodné a stočné, elektrická energia, upratovanie a čistenie, poistenie proti odcudzeniu a poškodeniu (požiar, živelné pohromy), stráženie prenajatých objektov).

3.3.6 Nájomca hradí všetky náklady na údržbu a opravu športových ihrísk a budovy požičovne športových potrieb (napr. nová antuka, úpravy a pravidelná údržba povrchu tenisového ihriska, valcovanie, údržba a opravy oplotenia, úprava povrchu športových ihrísk a pod.).

3.3.7 Nájomca je povinný poskytnúť objekt športovo-relaxačného areálu bez finančných nárokov, na usporiadanie športových a kultúrno–spoločenských akcií organizovaných mestskou časťou Košice-Sídlisko KVP s tým, že počas týchto akcií zabezpečí plnú prevádzkyschopnosť areálu.

3.3.8 Nájomca sa zaväzuje prevádzkovať športovo-relaxačný areál najmenej 8 mesiacov z obdobia marec až november počas kalendárneho roka trvania nájmu.

3.4 Podmienky OVS boli schválené uznesením č. ..... Miestneho zastupiteľstva mestskej časti Košice-Sídlisko KVP dňa ...........

**4. Charakteristika predmetu OVS**

4.1 Predmet OVS sa nachádza v lokalite Drocárov park na sídlisku KVP v Košiciach, k. ú. Grunt, medzi ulicami Dénešova, Drábova a Wurmova. Areál zahŕňa tenisové a basketbalové ihrisko, garáž pri tenisovom ihrisku, oplotenie ako aj budovu požičovne športových potrieb, ktorá v uplynulom období slúžila na prevádzku baru. Dopravná prístupnosť k predmetu OVS je dobrá, neďaleko areálu sa nachádza parkovisko pre motorové vozidlá. Zastávka MHD je vzdialená približne 10 minút chôdze.

**5. Súťažné podklady**

5.1 Situačný náčrt areálu s označením jednotlivých objektov spolu s fotodokumentáciou.

5.2 Súťažné podklady je možné vyzdvihnúť na Miestnom úrade mestskej časti Košice-Sídlisko KVP, Trieda KVP č. 1, 040 23 Košice, kancelária starostu/prednostu, od ................. do ................ vždy v čase od ......... hod. do ........ hod. a od ...... hod. do ......... hod. každý pondelok až štvrtok. Vyhlasovateľ umožní uchádzačom obhliadku areálu:

- v dňoch od ........ do ............ v čase vopred dohodnutom s jednotlivými uchádzačmi

**B. Pokyny na zostavenie súťažného návrhu:**

**6. Rozsah súťažného návrhu**

Navrhovateľ v stanovenom termíne predloží súťažný návrh, ktorý bude obsahovať:

6.1 Zámer – ako plánuje podnikateľsky využiť predmet nájmu popísaný v bode 2.1. Zároveň uvedie akým spôsobom plánuje investovať do predmetu nájmu – uvedie tieto investície konkrétne.

Investíciou sa rozumie zhodnotenie a modernizácia predmetu nájmu. Výška investície je zahrnutá v kritériách hodnotenia súťažných návrhov.

6.2 Navrhovanú výšku ročného nájomného podľa bodu 3.3.1 za celý predmet nájmu a spôsob úhrady nájomného.

6.3 Dobu nájmu podľa bodu 3.3.2.

6.4 Potvrdenie záväzku nájomcu podľa bodu 3.3.5. a 3.3.6.

6.5 Dátum a podpis navrhovateľa.

6.6 Povinné prílohy podľa bodu 7.

**7. Povinné prílohy predkladaného súťažného návrhu:**

Súťažný návrh predložený v stanovenom termíne musí obsahovať:

**V prípade, že navrhovateľ je fyzická osoba – podnikateľ:**

7.1.a Identifikačné údaje navrhovateľa:

- meno a priezvisko, adresa trvalého pobytu, adresa miesta podnikania, IČO, kontaktné údaje (telefónne číslo, e-mailovú adresu).

7.2.a Živnostenský list, koncesnú listinu alebo výpis zo živnostenského registra.

7.3.a. Súhlas navrhovateľa so spracovaním všetkých ním v návrhu uvedených osobných údajov v zmysle zákona č. 18/2018 Z.z. o ochrane osobných údajov v znení neskorších predpisov na účely zabezpečenia úkonov spojených s obchodnou verejnou súťažou.

7.4.a Základné informácie o navrhovateľovi, jeho aktivity minimálne za obdobie posledného jedného roka.

7.5.a Výpis z registra trestov navrhovateľa nie starší ako 30 dní

7.6.a I. Potvrdenie daňového úradu, že navrhovateľ nemá voči daňovému úradu žiadne záväzky.

II. Čestné prehlásenie navrhovateľa, že nemá žiadne záväzky voči:

* sociálnej poisťovni,
* zdravotnej poisťovni

7.7.a  Čestné prehlásenie navrhovateľa ako účastníka obchodnej verejnej súťaže, že súhlasí s týmito Podmienkami obchodnej verejnej súťaže.

7.8.a Čestné prehlásenie navrhovateľa, že na jeho majetok nebol vypísaný konkurz, nebolo

proti nemu začaté konkurzné, likvidačné, alebo reštrukturalizačné konanie a nebol proti nemu pre nedostatok majetku zamietnutý návrh na vyhlásenie konkurzu.

**V prípade, že navrhovateľ je právnická osoba:**

7.1.b Identifikačné údaje navrhovateľa:

- názov/obchodné meno, sídlo, IČO, meno a podpis osoby oprávnenej konať v mene spoločnosti, kontaktné údaje (telefónne číslo, e-mailovú adresu)

7.2.b. Výpis z obchodného registra alebo iného registra (nie starší ako 30 dní)

7.3.b. Základné informácie o navrhovateľovi, jeho aktivity minimálne za obdobie posledného jedného roka.

7.4.b Čestné prehlásenie navrhovateľa, že nemá pozastavenú podnikateľskú činnosť.

7.5.b Výpis z registra trestov štatutára alebo všetkých členov štatutárneho orgánu navrhovateľa právnickej osoby, nie starší ako 30 dní.

7.6.b I. Potvrdenie daňového úradu, že navrhovateľ nemá voči daňovému úradu žiadne záväzky.

II. Čestné prehlásenie navrhovateľa, že nemá žiadne záväzky voči:

* sociálnej poisťovni,
* zdravotnej poisťovni

7.7.b  Vyhlásenie navrhovateľa ako účastníka obchodnej verejnej súťaže, že súhlasí s týmito Podmienkami obchodnej verejnej súťaže.

7.8.b   Čestné prehlásenie navrhovateľa, že na jeho majetok nebol vypísaný konkurz, likvidácia, alebo nebolo proti nemu začaté konkurzné alebo reštrukturalizačné konanie a nebol proti nemu pre nedostatok majetku zamietnutý návrh na vyhlásenie konkurzu.

**8. Predkladanie a označenie súťažného návrhu**

8.1 Navrhovateľ predkladá svoj návrh v písomnej forme v jednom vyhotovení v slovenskom jazyku.

8.2  Navrhovateľ môže predložiť na jeden účel nájmu iba jeden návrh.

8.3 Navrhovateľ nemá nárok na náhradu nákladov spojených s účasťou na súťaži - a to ani v prípade postupu vyhlasovateľa súťaže podľa bodu 2.3.

8.4 Navrhovateľ vloží návrh spolu s povinnými prílohami podľa bodu 7 do samostatnej obálky. Obálka musí byť uzatvorená.

8.5 Obálka musí obsahovať nasledovné údaje:

- adresu vyhlasovateľa súťaže,

- adresu navrhovateľa,

- označenie heslom obchodnej verejnej súťaže:

*„Prenájom športového-relaxačného areálu v Drocárovom parku – súťaž - NEOTVÁRAŤ“.*

**9. Miesto a termín predkladania návrhu**

9.1 Návrhy je potrebné doručiť na adresu vyhlasovateľa, uvedenú v bode 1 týchto podmienok obchodnej verejnej súťaže.

9.2 Lehota na predkladanie návrhov: **do** **................** **do 12.00 hod.** (rozhoduje nie dátum poštovej pečiatky, ale dátum fyzického prebratia návrhu podateľňou vyhlasovateľa, t.j. dátum doručenia návrhu vyhlasovateľovi súťaže).

9.3 Termín vyhodnotenia návrhov: najneskôr do **................... 2018**.

9.4 Súťažný návrh, predložený po uplynutí lehoty na predkladanie návrhov, ostáva uložený u vyhlasovateľa súťaže neotvorený, s označením dátumu a hodiny prijatia. Následne bude súčasťou zápisnice.

9.5 Do súťaže bude zahrnutý len ten návrh, ktorý bol predložený v stanovenom termíne a ktorého obsah zodpovedá uverejnenému rozsahu súťažného návrhu a povinných príloh (časť 6 a 7 súťažných podkladov). Povinné prílohy zoraďte podľa poradia a označte ich bodmi ako sú uvedené v týchto podmienkach.

**10. Doplnenie, zmena a odvolanie návrhu**

10.1 Navrhovateľ môže predložený návrh dodatočne doplniť, zmeniť alebo odvolať do uplynutia lehoty stanovenej na predkladanie návrhov v bode 9.2.

10.2 Doplnenie alebo zmenu návrhu je možné vykonať vrátením pôvodného návrhu, na základe písomnej žiadosti navrhovateľa zaslanej poštou, alebo doručenou osobne navrhovateľom, alebo splnomocnenou osobou navrhovateľa, na adresu vyhlasovateľa súťaže a doručením nového návrhu, pričom musí byť jasne označené, že ide o zmenu návrhu, alebo doplnenie návrhu, v opačnom prípade si vyhlasovateľ súťaže vyhradzuje právo také ponuky vyradiť zo súťaže.

**C. Hodnotenie súťažných návrhov:**

**11. Otváranie a hodnotenie súťažných návrhov**

11.1 Predložené návrhy bude hodnotiť komisia v zmysle uznesenia Miestneho zastupiteľstva mestskej časti Košice-Sídlisko KVP č. 82/b zo dňa 04.08.2015 (ďalej len „komisia“).

11.2 Otváranie obálok s predloženými návrhmi a ich vyhodnotenie sa uskutoční v sídle vyhlasovateľa súťaže. Vyhlasovateľ súťaže umožní navrhovateľom zúčastniť sa na otváraní obálok s predloženými ponukami. Vyhlasovateľ súťaže uverejní zúčastneným navrhovateľom iba ich obchodné mená. Informáciu o termíne zasadnutia komisie si navrhovatelia môžu vyžiadať na tel. čísle 055/789 0610 (kancelária prvého kontaktu) do ...................

11.3 Skôr ako komisia pristúpi k hodnoteniu návrhov posúdi, či všetky predložené návrhy zodpovedajú stanovenému rozsahu súťažného návrhu a či obsahujú všetky povinné prílohy návrhu. Do súťaže nebude zaradený návrh, ktorého obsah nebude spĺňať stanovené podmienky.

11.4 Po zaradení súťažného návrhu môže komisia požiadať navrhovateľa o vysvetlenie predloženého návrhu. Nesmie však vyzvať na doplnenie návrhu ani prijať návrh na zmenu, ktorou by sa návrh zvýhodnil.

11.5 Komisia do hodnotenia tiež nezaradí návrh, ktorého súčasťou sú doklady neplatné, alebo ak navrhovateľom predložené doklady alebo informácie sú nepravdivé.

11.6 Ak je do súťaže zaradených viac návrhov, určí komisia víťaza a poradie na ďalších miestach. Ak víťaz neuzavrie zmluvný vzťah s vyhlasovateľom súťaže do desiatich kalendárnych dní odo dňa doručenia návrhu nájomnej zmluvy, komisia osloví ďalšieho uchádzača v poradí.

11.7 Kritériá pri hodnotení a výbere najvhodnejšej ponuky:

- výška nájmu váha kritéria 40 %

- skúsenosti a prax s prevádzkovaním obdobných športovo – relaxačných zariadení resp. zámer využitia športovo-relaxačného areálu

váha kritéria 30 %

- výška plánovaných investícií do rozvoja objektu športovo a kultúrno relaxačného centra umiestneného v Drocárovom parku v Košiciach

váha kritéria 30 %

11.8 Pokiaľ budú ponuky viacerých uchádzačov rovnaké, rozhodne žreb.

11.9 Výsledok súťaže bude navrhovateľom oznámený písomne najneskôr do 10 dní po  vyhodnotení súťažných návrhov komisiou.

Ing. Alfonz Halenár

starosta