***Informatívna správa***

***z XXI. rokovania Mestského zastupiteľstva zo dňa 18.06.2018.***

***Usporiadanie vzťahov medzi mestom Košice a spoločnosťou EEI s.r.o. pri prevádzkovaní***

***parkovacích miest v rezidentských lokalitách***

MZ žiada námestníka primátora mesta Košice JUDr. Martina Petruška

a) vyzvať spoločnosť EEI s.r.o. na odovzdanie parkovacieho systému v centrálnej mestskej zóne,

v rezidentských lokalitách a niektorých ďalších osobitných parkoviskách s poukázaním na

neplatnosť nájomnej zmluvy č. 2012001646 zo dňa 30.07.2012 v znení neskorších dodatkov so

zreteľom na právne závery uvedené v právnej analýze Právnickej fakulty UPJŠ zo dňa

13.06.2018,

b) rokovať so spoločnosťou EEI s.r.o. o uzatvorení dohody o usporiadaní vzťahov v nadväznosti na

odovzdanie parkovacieho systému mestu Košice,

c) predložiť mestskému zastupiteľstvu na schválenie 1. návrh dohody o usporiadaní vzťahov medzi

mestom Košice a spoločnosťou EEI s.r.o., 2. návrh na zrušenie uznesení mestského

zastupiteľstva, ktoré sa týkali iného spôsobu usporiadania vzťahov ako vyplýva z písm. a).

***Zmena VZN mesta Košice č. 157 o dočasnom parkovaní motorových vozidiel na vymedzenom***

***území mesta Košice***

MZ schvaľuje zmenu Všeobecne záväzného nariadenia mesta Košice č. 157 o dočasnom parkovaní motorových vozidiel na vymedzenom území mesta Košice podľa predloženého návrhu.

***Personálna zmena na pozícii náčelníka Mestskej polície mesta Košice***

Mestské zastupiteľstvo

A. ruší poverenie Ing. Jána Palčika zo dňa 18.06.2012 na zastupovanie náčelníka Mestskej polície

mesta Košice v plnom rozsahu k 30.06.2018,

B. poveruje Ing. Ladislava Suchého, riaditeľa odboru výkonu služby Mestskej polície mesta Košice

s účinnosťou od 01.07.2018 zastupovaním náčelníka Mestskej polície mesta Košice v plnom

rozsahu do vymenovania nového náčelníka Mestskej polície mesta Košice.

***Možnosti financovania na zabezpečenie kompostovacích zásobníkov na biologicky rozložiteľný***

***komunálny odpad zo zelene***

MZ žiada námestníka primátora mesta Košice JUDr. Martina Petruška, aby na najbližšie zasadnutie mestského zastupiteľstva predložil na schválenie poslancom mesta varianty riešenia financovania, či už priameho alebo cez dotačné schémy, na kúpu alebo prenájom kompostovacích zásobníkov na

biologicky rozložiteľný komunálny odpad.

***Zmena VZN mesta Košice č. 168 o nakladaní s komunálnymi odpadmi a drobnými stavebnými odpadmi na území mesta Košice (nariadenie o nakladaní s komunálnymi odpadmi)***

MZ schvaľuje zmenu Všeobecne záväzného nariadenia mesta Košice č. 168 o nakladaní

s komunálnymi odpadmi a drobnými stavebnými odpadmi na území mesta Košice (nariadenie

o nakladaní s komunálnymi odpadmi) podľa predloženého návrhu s pripomienkou v znení:

V bode 13. kde sa § 5 dopĺňa odsekom (5), ktorý znie: „Odpadové pneumatiky je možné odovzdať a zhromažďovať na Zbernom dvore v Košiciach – Šaci, Železiarenská č. 49.“

sa text nahrádza – mení nasledovne: „Odpadové pneumatiky je možné odovzdať a zhromažďovať na zberných dvoroch v Košiciach: Pri bitúnku 11, Popradská, Jesenského 4, Magnezitárska 11/A,

Železiarenská 49.“

***VZN mesta Košice - Pravidlá prenajímania bytov pre osobitné sociálne skupiny obyvateľov mesta***

***Košice (pravidlá prenajímania sociálnych bytov)***

MZ schvaľuje Všeobecne záväzné nariadenie mesta Košice - Pravidlá prenajímania bytov pre osobitné sociálne skupiny obyvateľov mesta Košice (pravidlá prenajímania sociálnych bytov) podľa

predloženého návrhu.

***VZN mesta Košice o zriadení Centra voľného času, Drábova 3, Košice ako súčasť Základnej***

***školy, Drábova 3, Košice***

MZ schvaľuje Všeobecne záväzné nariadenie mesta Košice o zriadení Centra voľného času, Drábova 3, Košice ako súčasť Základnej školy, Drábova 3, Košice podľa predloženého návrhu.

***4. zmena programového rozpočtu mesta Košice na rok 2018***

MZ schvaľuje

A. 4. zmenu programového rozpočtu mesta Košice na rok 2018

Výdavky Kapitálové výdavky + 970 000 €

Program 4: Vzdelávanie + 200 000 €

Program 7: Služby občanom/Mestské časti - účelové dotácie + 770 000 €

Finančné operácie

Príjmové finančné operácie

Prevod z prostriedkov peňažných fondov - rezervný fond mesta + 970 000 €

B. Účelové finančné prostriedky na financovanie kapitálových výdavkov spojených s realizáciou rozvojových projektov mestských častí a výdavkov na odstránenie havarijného stavu majetku mesta

zvereného do správy mestských častí nasledovne:

35 000 € pre MČ – Barca, Džungľa, Kavečany, Lorinčík, Vyšné Opátske, Košická Nová Ves, Krásna, Myslava, Pereš, Poľov, Šebastovce, Šaca, Ťahanovce, Luník IX, Dargovských hrdinov,

Juh, Nad jazerom, Staré Mesto, Západ, Sídlisko Ťahanovce, Sever, Sídlisko KVP.

Finančné prostriedky budú prerozdeľované na základe žiadostí mestských častí s uvedením účelu použitia a po ich akceptácii, poukazované budú priebežne po predložení vyúčtovania formou faktúr

a iných daňových dokladov v rozpočtovom roku 2018.

Rozpočet po 3. zmene

Príjmy (vrátane príjmových finančných operácií) 232 207 068 €

Výdavky (vrátane výdavkových finančných operácií) 232 207 068 €

Prebytok 0

4. zmena rozpočtu

Príjmy – príjmové finančné operácie (zvýšenie) + 970 000 €

Výdavky – kapitálové výdavky (zvýšenie) + 970 000 €

Rozpočet po 4. zmene

Príjmy (vrátane príjmových finančných operácií) 233 177 068 €

Výdavky (vrátane výdavkových finančných operácií) 233 177 068 €

Prebytok 0

***Verejné osvetlenie mesta Košice – informácia o zrušení verejného obstarávania a zámer mesta uskutočniť nové verejné obstarávanie na predmet zákazky „Koncesia na poskytnutie služieb***

***verejného osvetlenia mesta Košice“***

Mestské zastupiteľstvo

A. berie na vedomie informáciu o výsledku vyhláseného verejného obstarávania (zverejnenou

v Úradnom vestníku EÚ dňa 14.03.2017 pod zn. 2017/S 051-094703 a vo Vestníku verejného obstarávania č. 53/2017 zo dňa 15.03.2017 pod zn. 3238 – KOS) - verejná súťaž – nadlimitná koncesia na služby: „Koncesia na poskytnutie služieb verejného osvetlenia mesta Košice“;

B. žiada námestníka primátora mesta Košice JUDr. Martina Petruška vykonať všetky úkony súvisiace s prípravou verejného obstarávania na zadanie koncesie tretej osobe – koncesionárovi (ďalej len „verejné obstarávanie“), pričom predmetom koncesie bude modernizácia a prevádzkovanie verejného osvetlenia mesta Košice (s výnimkou mestských častí, ktoré v súlade

so Štatútom mesta Košice spravujú verejné osvetlenie v rámci výkonu samosprávy) a následne predložiť Mestskému zastupiteľstvu v Košiciach na schválenie vyhlásenie tohto verejného

obstarávania v súlade s § 53 ods. 2 písm. h) Štatútu mesta Košice.

***Informatívna správa o projekte Mestská karta Košice***

Mestské zastupiteľstvo

A. berie na vedomie informatívnu správu o projekte Mestská karta Košice.

B. žiada námestníka primátora mesta Košice JUDr. Martina Petruška

1. o predloženie zakladacej listiny a štatútu neziskovej organizácie „Mestská karta Košice, n. o.“

na schválenie mestským zastupiteľstvom,

2. o vyčíslenie a predloženie financovania neziskovej organizácie „Mestská karta Košice, n. o.“,

ako aj o vyčíslenie peňažného vkladu mesta Košice do neziskovej organizácie,

3. o predloženie návrhu na členov správnej a dozornej rady neziskovej organizácie na schválenie

mestským zastupiteľstvom,

4. o predloženie návrhu na menovanie riaditeľa neziskovej organizácie a jeho schválenie mestským

zastupiteľstvom,

5. o predloženie správy o doterajšej činnosti a celkovom financovaní neziskovej organizácie

„Mestská karta Košice, n. o.“.

***Určenie volebných obvodov v meste Košice pre voľby poslancov mestského zastupiteľstva***

***v komunálnych voľbách v roku 2018***

MZ určuje volebné obvody v meste Košice pre voľby poslancov mestského zastupiteľstva vo voľbách do orgánov samosprávy obcí v roku 2018 a počet volených poslancov v nich nasledovne:

|  |  |  |
| --- | --- | --- |
| číslo volebného obvodu | vymedzenie volebného obvodu (mestské časti) | počet volených poslancov |
| 1. | Sever, Kavečany, Džungľa | 4 |
| 2. | Ťahanovce, Sídlisko Ťahanovce | 4 |
| 3. | Šaca | 1 |
| 4. | Luník IX | 1 |
| 5. | Barca, Šebastovce, Poľov | 1 |
| 6. | Lorinčík, Pereš, Myslava | 1 |
| 7. | Západ | 7 |
| 8. | Juh | 4 |
| 9. | Krásna | 1 |
| 10. | Staré Mesto | 3 |
| 11. | Nad jazerom | 4 |
| 12. | Dargovských hrdinov | 5 |
| 13. | Sídlisko KVP | 4 |
| 14. | Košická Nová Ves, Vyšné Opátske | 1 |
| Spolu: |  | 41 |

***Zverenie pozemkov vo vlastníctve mesta Košice v k. ú. Myslava v lokalite pri Klimkovičovej ulici do správy MČ Košice - Myslava***

MZ schvaľuje zverenie nehnuteľností vo vlastníctve mesta Košice na dobu neurčitú, a to:

- pozemku parcely KN-C č. 1747/5 orná pôda o výmere 939 m² v katastrálnom území Myslava

zapísanej na LV č. 2668,

- pozemku parcely KN-C č. 1748/10 trvalé trávne porasty o výmere 352 m² v katastrálnom území

Myslava zapísanej na LV č. 2668,

- pozemku parcely KN-C č. 1748/11 trvalé trávne porasty o výmere 212 m² v katastrálnom území

Myslava zapísanej na LV č. 2668,

- pozemku parcely KN-E č. 1269 orná pôda o výmere 175 m² v katastrálnom území Myslava

zapísanej na LV č. 3033,

spolu o výmere 1678 m² do správy Mestskej časti Košice – Myslava, Pod horou 22, 040 16 Košice, IČO: 00690961, za účelom vybudovania a následnej správy a údržby prístupového chodníka na

sprístupnenie obytného súboru Na Kope so zastávkami MHD na Klimkovičovej ulici.

www.kosice.sk/uznesenia\_rokovania\_mz.php?id=157 Košice, 16. júla 2018

Spracovala: Anna Galliková

právne oddelenie