**Zásady**

**nakladania s finančnými prostriedkami Mestskej časti Košice – Sídlisko KVP**

*- návrh na doplnenie a zmeny*

**VI. časť**

***Hospodárenie s prostriedkami na pohostenie, občerstvenie a dary***

*§ 15*

*Výdavky na reprezentačné a propagačné účely*

* v § 15 ods. A. **Výdavky na reprezentačné účely môžu byť použité, ak si to vyžadujú politické, hospodárske, spoločenské alebo pracovné dôvody, a to na**:
* **sa pôvodný text písmena d) v znení:**

„kvety poskytnuté v súvislosti s reprezentačnými účelmi napr. pri životných jubileách, pri sobášoch zamestnancov MČ, pohreboch zamestnancov MČ a ich najbližších príbuzných, ukončení VŠ vzdelania, pri odchode do dôchodku, pri narodení dieťaťa zamestnankyne MČ, pri ukončení mandátu poslanca, pri ukončení zamestnania ak trvalo viac než 3 roky“

* **nahrádza novým textom v znení:**

„kvety poskytnuté v súvislosti s reprezentáciou mestskej časti navonok, napr. pri dosiahnutí významného životného jubilea obyvateľa mestskej časti s trvalým pobytom na území mestskej časti, pri príležitosti ocenenia obyvateľa mestskej časti a pod. “

* v § 15 ods. E.
* **sa pôvodný text v znení:**

„Výdavky na tieto účely sa účtujú vo funkčnej klasifikácií 01.1.1.6 – Výdavky verejnej správy a vo funkčnej klasifikácií 06.2.0 – Rozvoj obcí, podpoložke 633016.“

* **nahrádza novým textom v znení:**

„Výdavky na tieto účely sa účtujú vo funkčnej klasifikácií 01.1.1 – Výkonné a zákonodárne orgány a vo funkčnej klasifikácií 01.3.3 – Iné všeobecné služby, na podpoložke 633016.“

**VIII. časť**

**Záverečné ustanovenia**

*§ 18*

* doplní sa nový bod v znení**:**

„Doplnenie a zmenu týchto zásad podľa predloženého návrhu schválilo Miestne zastupiteľstvo Mestskej časti Košice – Sídlisko KVP dňa 25. septembra 2018 s účinnosťou od 05. 10. 2018.“

V Košiciach, dňa .............................

Ing. Alfonz Halenár

starosta mestskej časti

**Dôvodová správa**

V súlade s metodickým usmernením na školení účtovníkov a ekonómov miest a obcí je v návrhu upravené používanie výdavkov na reprezentačné účely tak, že kvety v rámci reprezentácie mestskej časti môžu byť nakúpené iba pre reprezentáciu navonok. Nie je prípustné nakupovať kvety v rámci reprezentačných výdavkov pre zamestnancov a poslancov mestskej časti. Súčasne sú upravené aj názvy a čísla funkčných klasifikácii.

Spracovala : Ing. Ľudmila Nogová