**KÚPNA ZMLUVA**

uzatvorená podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len „**Zmluva**“)

* + - 1. **I. Zmluvné strany**

**Predávajúci:**

Subjekt: **Mestská časť Košice-Sídlisko KVP**

Sídlo: Trieda KVP č. 1, 040 23 Košice

Zastúpený: Ing. Alfonz Halenár, starosta

IČO: 006 910 89

Bankové spojenie: Tatra Banka a. s. Košice, č. ú. 2625722600/1100

IBAN: SK11 1100 0000 0026 2572 2600

DIČ: 2020928327

(ďalej ako „**Predávajúci**“)

**a**

**Kupujúci:**

Meno a priezvisko/Obchodné meno:

Trvalé bydlisko/Sídlo:

Dátum narodenia/IČO:

Rodné číslo:

Č. OP:

Štátna príslušnosť:

(ďalej ako „**Kupujúci**“)

ktorí vyhlasujú a svojimi podpismi potvrdzujú, že sú oprávnení a k právnym úkonom spôsobilí a túto Zmluvu uzatvárajú za nasledovných podmienok :

**II. Predmet Zmluvy**

1. Predmetom tejto Zmluvy je odplatný prevod vlastníckeho práva z Predávajúceho na Kupujúceho k predmetu kúpy tak, ako je špecifikovaný v bode 3 tohto článku a záväzok Kupujúceho uhradiť Predávajúcim celú kúpnu cenu.
2. Predávajúci touto Zmluvou prevádza svoje vlastnícke právo k predmetu kúpy na Kupujúceho, ktorý predmet kúpy prijíma do svojho výlučného vlastníctva/podielového spoluvlastníctva a Kupujúci sa zaväzuje uhradiť Predávajúcemu celú dohodnutú kúpnu cenu.
3. Predmetom kúpy je nasledovný hnuteľný majetok:

Mobilná ľadová plocha:

* chladiaca jednotka YORK YLAE LT 330, obehové čerpadlo, uzatvorená vyrovnávacia nádrž tlaku chladiacej kvapaliny,
* mantinely 16 x 34 m, 4 ks oblúkové rohy,
* 16 ks PE roštové potrubia s cievkami,
* 2 ks hokejové bránky so sieťami,
* 2 ks ochranné siete 2x20x4 m,
* 2 ks malé mantinelové dvierka na striedačky,
* 1 ks veľké mantinelové dvierka pre rolbu,
* 10 ks navíjací bubon na PE trúbkové rozvody,
* 1 ks manipulačný vozík,
* 1 sada oceľovej konštrukcie ochrannej podesty malých a veľkých rozdeľovačov s výdrevou,
* 1 sada príslušenstva pre opravu PE rozvodov,
* 2 x 16 ks rozdeľovacie zberače napájania,
* 2 ks ručné náradie na škrabanie ľadovej triešte z ľadovej plochy.

Príslušenstvo mobilnej ľadovej plochy:

* unimobunka,
* malotraktorová rolba:
* rolba Zamboni Z 100 S
* malotraktor ISEKI Land Houpe 175 s hydraulickým zariadením pre rolbu,
* elektrická prípojka NN s rozvádzačom,
* oceľový prístrešok,
* 2 ks hokejová striedačka.

(ďalej spoločne ako aj „**predmet kúpy**“).

1. Predávajúci nadobudol vlastnícke právo k predmetu kúpy na základe Zmluvy o dielo č. 01/2007/MA o dodávke mobilnej ľadovej plochy zo dňa 12.12.2007.

**III. Vyhlásenia a záruky predávajúceho**

1. Predávajúci vyhlasuje, že v deň podpisu tejto Zmluvy nie je predmet kúpy uvedený v Čl. II. tejto Zmluvy zaťažený žiadnymi záväzkovými právami, peňažnými záväzkami alebo inými právami v prospech tretích osôb, ani žiadnymi inými ťarchami, nájomnými ani podnájomnými zmluvami.
2. Predávajúci týmto vyhlasuje a zaručuje Kupujúcemu nasledovné:
3. Predávajúci je v plnom rozsahu oprávnený a spôsobilý podpísať, uzatvoriť a plniť túto Zmluvu a predať a previesť predmet kúpy v celosti na Kupujúceho za podmienok stanovených touto Zmluvou.
4. Predávajúci má nehnuteľnosť tvoriacu predmet kúpy vo svojom výlučnom vlastníctve a má riadny a platný nadobúdací titul k predmetu kúpy a súčasne vyhlasuje, že je v plnom rozsahu zabezpečený oprávnený prístup k predmetu kúpy.

**IV. Prevod vlastníctva**

Predávajúci prevádza svoje vlastnícke právo k majetku popísanému v Čl. II. tejto kúpnej Zmluvy v celosti na Kupujúceho, ktorý ho prijíma do svojho výlučného vlastníctva/podielového spoluvlastníctva. Vlastnícke právo k predmetu kúpy prechádza na kupujúceho až po zaplatení kúpnej ceny v celkovej dohodnutej výške.

**V. Kúpna cena**

Kúpna cena za predmet kúpy, uvedený v Čl. II. tejto Zmluvy, je medzi zmluvnými stranami stanovená dohodou vo výške **....................,- €** (slovom: „**.........................“**).

**VI. Úhrada kúpnej ceny**

1. Dohodnutú kúpnu cenu uvedenú v Čl. V. tejto Zmluvy, za predmet kúpy uvedený v Čl. II. tejto Zmluvy po vzájomnej dohode zmluvných strán, ak sa zmluvné strany nedohodnú inak, uhradí Kupujúci Predávajúcemu nasledovne:

* celú výšku kúpnej ceny uhradí Kupujúci na základe faktúry vystavenej Predávajúcim v lehote 3 dní odo dňa nadobudnutia účinnosti tejto Zmluvy.

2. Za uhradenie dohodnutej kúpnej ceny je považované uhradenie jej plnej výšky na bankový účet Predávajúceho podľa tohto článku.

**VII. Osobitné ustanovenia**

1. Kupujúci vyhlasuje, že stav predmetu kúpy pozná z osobnej obhliadky a v takomto stave ho kupuje.
2. Predávajúci oboznámil Kupujúceho s vadami predmetu kúpy, ktoré sú mu známe. Kupujúci berie tento stav na vedomie a súhlasí s ním.
3. O stave a vadách predmetu kúpy (v prípade, že je to relevantné) sa najneskôr v deň podpisu tejto Zmluvy vyhotoví zápisnica, ktorá bude podpísaná oboma zmluvnými stranami.
4. Zmluvné strany sa dohodli, že Kupujúci podpisom tejto Zmluvy potvrdzuje prevzatie predmetu kúpy. Pri odovzdávaní predmetu kúpy spíšu zmluvné strany preberací protokol, v ktorom zaznamenajú prevzatie jednotlivých častí predmetu kúpy.
5. Zmluvné strany sa dohodli, že nebezpečenstvo náhodnej skazy a náhodného zhoršenia predmetu kúpy prechádza na Kupujúceho odovzdaním veci.
6. Zmluvné strany sa dohodli, že Kupujúci hradí všetky náklady súvisiace s premiestnením predmetu kúpy, resp. zabezpečí odvoz predmetu kúpy na vlastné náklady; riziko spojené s nakladaním a premiestňovaním predmetu kúpy znáša Kupujúci.
   * + - 1. **VIII. Záverečné ustanovenia**
7. Táto Zmluva je vyhotovená v štyroch (4) rovnopisoch, pričom dve (2) vyhotovenia tejto Zmluvy sú určené pre Predávajúceho a dve (2) vyhotovenia sú určené pre Kupujúceho.
8. Táto zmluva nadobúda platnosť dňom jej podpísania obidvoma zmluvnými stranami a účinnosť nadobúda v súlade s platnou právnou úpravou, a to deň nasledujúci po dni jej zverejnenia.
9. Zmluvné strany sa dohodli, že podania/oznámenia/písomnosti podľa tejto Zmluvy sa považujú za doručené druhej zmluvnej strane: pri osobnom odovzdaní momentom prevzatia; pri zaslaní poštou alebo kuriérskou službou na adresu uvedenú v záhlaví Zmluvy tretí pracovný deň odo dňa odoslania, bez ohľadu na to, či zásielka bola prevzatá, neprevzatá alebo adresátom odmietnutá.
10. Zmluvné strany súčasne vyhlasujú, že sú oprávnené spredmetomZmluvy nakladať, zmluvné prejavy sú slobodné, vážne a dostatočne zrozumiteľné a určité, zmluvná voľnosť nie je obmedzená a právny úkon je urobený v predpísanej forme.
11. Zmluvné strany po jej prečítaní výslovne vyhlasujú, že táto Zmluva bola spísaná podľa ich pravej a slobodnej vôle a bez nátlaku a tiesne. Zmluvné strany obsahu Zmluvy porozumeli, súhlasia s ním, na znak čoho túto Zmluvu podpisujú.

V Košiciach, dňa .............2018

|  |  |
| --- | --- |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Predávajúci | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Kupujúci |